Σμιγάδα Ροδόπης

Η Σμιγάδα είναι ορεινό χωριό της Θράκης στην Περιφερειακή Ενότητα Ροδόπης.

 Γεωγραφία - Ιστορία 
Η Σμιγάδα βρίσκεται στα σύνορα της Ελλάδας με τη Βουλγαρία και είναι κτισμένη σε υψόμετρο 685 μέτρα στις νοτιοανατολικές πλευρές του όρους Φαντάρος της οροσειράς της Ανατολικής Ροδόπης. Απέχει 48 χλμ. ΒΑ. από την Κομοτηνή και 31 χλμ. Β.-ΒΑ. από την Φιλλύρα (έδρα του δήμου) ενώ είναι ανάμεσα στην Οργάνη (ΝΑ.) και τη Μυρτίσκη (Α.). Γεωγραφικά ανήκει στην περιοχή Νυμφαία και πολιτισμικά, όπως όλα τα χωριά της περιοχής της Οργάνης, ανήκει στα Πομακοχώρια της Ροδόπης και φημίζεται για τις πατάτες που καλλιεργούν οι κάτοικοί της. Το 1918 καταγράφεται ως πομακικός οικισμός από τον βούλγαρο ακαδημαϊκό Λιούμπομιρ Μίλετιτς, αποτελούμενος από 85 οικογένειες. Στην τοποθεσία "Γκραντίστε", 4 χλμ. νοτιοανατολικά του χωριού και σε βραχώδες ύψωμα, βρίσκεται οχυρωματικός περίβολος κυκλικού σχήματος μήκους περίπου 438 μέτρων και πάχους 1,70, από ακανόνιστους λίθους χωρίς συνδετικό υλικό. Στη νότια πλευρά του υπάρχει άνοιγμα - πύλη και μπροστά από αυτή δεύτερο ημικυκλικό τείχος, ενωμένο με τον κυρίως περίβολο. Έχουν βρεθεί όστρακα από χονδροειδή αγγεία.

 Διοικητικά - Πληθυσμιακά 
Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Οργάνης. Σύμφωνα με το Πρόγραμμα «Καλλικράτης» ανήκει στη δημοτική κοινότητα Οργάνης που υπάγεται στη δημοτική ενότητα Οργάνης του Δήμου Αρριανών και σύμφωνα με την απογραφή του 2011 έχει ως πληθυσμό 109 κατοίκους.«ΦΕΚ αποτελεσμάτων ΜΟΝΙΜΟΥ πληθυσμού», σελ. 10477 (σελ. 3 του pdf) Οι απογραφές πληθυσμού μετά τον Β' Παγκόσμιο Πόλεμο είναι:
Απογραφή1951196119711981199120012011Πληθυσμός450477320322271243109

 Παραπομπές 

Σμιγάδα
Κατηγορία:Χωριά της περιφερειακής ενότητας Ροδόπης
Κατηγορία:Δήμος Αρριανών